armvectores/hy_wikipedia_2023 huggingface dataset:
Լարիսա Սելեզնյովա

Սելեզնյովա Լարիսա Յուրիևնա (ռուս.՝ Лари́са Ю́рьевна Селезнёва, սեպտեմբերի 12, 1963(1963-09-12), Լենինգրադ, ՌԽՖՍՀ, ԽՍՀՄ), խորհրդային գեղասահորդուհի, հանդես է եկել զուգասահքում։ Լինելով Օլեգ Մակարովի պարային զույգը՝ 1984 թվականի Սարաևոյի ձմեռային օլիմպիական խաղերին դարձել է բրոնզե մրցանակակիր, պատանիների աշխարհի առաջնություններում (1980 և 1981 թթ.)՝ կրկնակի չեմպիոն, Եվրոպայի կրկնակի և ԽՍՀՄ քառակի չեմպիոն։ Միջազգային դասի ԽՍՀՄ սպորտի վարպետ։ ԽՍՀՄ սպորտի վաստակավոր վարպետ (1989 թ.): Ներկա պահին ապրում և աշխատում է ԱՄՆ-ում՝ որպես մարզիչ։


=== Կարիերա ===
Սկզբնական շրջանում Լարիսան ու Օլեգը մարզվում էին Օլիմպիական խաղերի արծաթե մեդալակիր, զուգասահքում (Լյուդմիլա Սմիրնովայի հետ) աշխարհի եռակի չեմպիոն Անդրեյ Սուրայկինի ղեկավարությամբ, ով սպորտային կարիերայի ավարտից հետո աշխատել է Թամարա Մոսկվինայի հետ մի թիմում։ Երբ զույգի արդյունքները բարելավվեցին, Սուրայկինը որոշեց առանձնանալ ու նրանց մարզել միայնակ, սակայն սպորտային ղեկավարությունը որոշեց նրանց մարզումը փոխանցել ավելի փորձառու մասնագետ Իգոր Մոսկվինին։ Մոսկվինի ղեկավարությամբ Սելեզնյովա/Մակարով զույգը տիրապետեց մի շարք դժվարագույն թռիչքների՝ եռակի տուլուպ, կրկնակի ակսել, կրկնակի ակսելի կասկադ-կրկնակի տուլուպ՝ մեկ ծրագրում, ինչպես նաև նետումների կոմբինացիա՝ կրկնակի ակսել-եռյակ-կրկնակի ակսել թռիչք։ Բացի այդ, զույգը համաշխարհային ծրագրերում առաջին անգամ ցուցադրեց չորս խիստ բարդ նետումներ՝ եռակի ռիտտբերգեր, սալխ, տուլուպ, ինչպես նաև ակսել՝ երկու ու կես պտույտով։ Իսկ զուգընկերուհու «նետումներով» պահումները մինչև այսօր ոչ մեկ չի համարձակվում կրկնել։ Այս ամենը հնարավորություն տվեց զույգին ԽՍՀՄ հավաքականի կազմում ընդգրկվելու առաջին իսկ մրցաշրջանից օլիմպիական խաղերում (1984 թ.) նվաճել բրոնզ։
2002 թվականին այդ ժամանակահատվածում Հակենսակում աշխատող Թամարա և Իգոր Մոսկվինները (Օլիմպիական խաղերին էին պատրաստում Ելենա Բերեժնա/Անտոն Սիխառուլիդձե և ամերիկյան Ինա/Ցիմմերման զույգերին), իմանալով, որ հարևան սառցահրապարակում աշխատելու համար մարզիչ են փնտրում, ԱՄՆ հրավիրեցին Լարիսային և Օլեգին, որտեղ էլ ապրում և աշխատում են վերջիններս մինչև օրս։


=== Ընտանիք ===
Ամուսնացած է իր նախկին զուգընկերոջ՝ Օլեգ Մակարովի հետ։ Նրանց աղջիկը՝ Քսենյա Մակարովան, 2010 թվականի Ռուսաստանի առաջնության կանանց մենասահքի չեմպիոնուհին է։ Քսենյայի պարերի խորեոգրաֆիայով զբաղվում է Լարիսան։


=== Սպորտային ձեռքբերումներ ===
1986 թվականից հետո

Մինչև 1986 թվականը


== Ծանոթագրություններ ==


== Արտաքին հղումներ ==
Pairs on Ice: Селезнёва/Макаров Archived 2007-12-02 at the Wayback Machine.
Сайт Selezneva & Makarov Archived 2007-09-30 at the Wayback Machine. (անգլ.)
Профиль на сайте В. Соловьёва
Դոնսկայա Նիվա (Տարասովսկի շրջան)

Դոնսկայա Նիվա (ռուս.՝ Донская Нива), ավան Ռուսաստանի Ռոստովի մարզի Տարասովսկի շրջանում։ Մտնում է Տարասովսկի գյուղական համայնքի կազմի մեջ։
Մորե

Մորե (ռուս.՝ Морье), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարդաշի (գյուղ, Պուտիվիլի շրջան)

Կարդաշի (ուկրաիներեն՝ Кардаші), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Կարդաշի գյուղում բնակվել է 89 մարդ։


== Աշխարհագրական դիրք ==
Կարդաշի գյուղը գտնվում է Սեյմ գետի աջ ափից 3,5 կմ հեռավորության վրա։ 1,5 կմ հեռավորության վրա գտնվում են Զոզուլինո և Չեռնոբրովկինո գյուղերը, 4,5 կմ հեռավորության վրա՝ Պուտիվլ քաղաքը։ Անտառային տարածքը հարում է Սպադշչանսկի անտառին։


== Ծագում և պատմություն ==
Ուկրաինայի տարածքում կա Կարդաշի անունով 3 բնակավայր։ Թաթարերենից «կարդաշը» թարգմանվում է որպես հարազատ, եղբայր, փոխաբերական իմաստով՝ ընկեր։


== Պատմություն ==
Կարդաշի գյուղը հիմնադրվել է 16-րդ դարի երկրորդ կեսին։ 1918 թվականի հունվարին գյուղում հաստատվել է խորհրդային իշխանություն։ 1941-1942 թվականներին գյուղացիները սննդով օգնել են Սիդոր Կովպակի Պուտիվլի պարտիզանական ջոկատի մարտիկներին։ Բացի այդ, նրանք հետախուզական տվյալներ են փոխանցել ժողովրդի վրիժառուներին։ Հայրենական մեծ պատերազմի ճակատներում կռվել են 290 գյուղացիներ, որոնցից 103-ը զոհվել են հերոսական մահով, 160-ը արժանացել պետական պարգևների։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աղջկաբերդ (գետ)

Անվան այլ կիրառումների համար տե՛ս՝ Աղջկաբերդ (այլ կիրառումներ)Աղջկաբերդ, գետ Հայաստանի Տավուշի մարզում, Աղնջա գետի ձախ վտակը։ Սկիզբ է առնում Սպիտակքար լեռան հյուսիսային լանջերից և Այգեձոր գյուղից 4 կմ հարավ-արևմուրք միախառնվում է մայր գետին։ Երկարությունը 10 կմ է։


== Ծանոթագրություններ ==
Խալեվի

Խալեվի, գյուղ Արևմտյան Հայաստանում, Բիթլիսի վիլայեթի Սղերդի գավառում։


== Պատմություն ==
1895 թվականի ջարդերի ժամանակ գյուղը կողոպտվել է թուրքերի կողմից։ Հայերի մի մասը ոչնչացվել է, մի մասն էլ բռնի մուսուլմանացվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Հայիթի կղզի

Հայիթի, կղզի Մեծ Անթիլյան կղզիախմբում, Վեստ Ինդիայում, Կարիբյան ծովում։ Հայտնագործել է Քրիստափոր Կոլումբոսը 1492 թվականին և կոչել Էսպանյոլ։


== Անվանում ==
Անվանումը կարիբյան հնդկացիների լեզվով բառացի նշանակում է «լեռնոտ»։ Կղզին 1492 թվականին հայտնագործել է Քրիստափոր Կոլումբոսը։ Այն իր բնությամբ Կոլումբոսին հիշեցրեց հայրենի Իսպանիան, և նա կղզին անվանեց Էսպանյոլա (իսպաներենից բառացի՝ «իսպանական»)․ այդ անունով էլ կղզին հայտնի էր գաղութային ամբողջ ժամանակաշրջանում (1492-1804)։
Իսպանական գաղութային տիրապետության շրջանում՝ 16-րդ դարի սկզբից կղզին կոչվել է նաև Սանտո Դոմինգո՝ 1496 թվականին այստեղ հիմնադրված Սանտո Դոմինգո քաղաքի անունով, որը իսպաներեն բառացի նշանակում է «սուրբ կիրակի»։ Սակայն հետագայում պահպանվեց կղզու հնդկացիական Հայիթի անվանումը։ Հնում կոչվել է Քիսքեա։


== Աշխարհագրություն ==
Տարածությունը մոտ 77 հազ կմ², բնակչությունը 17 մլն-ից ավել (2009)։ Ափերը կտրտված են առավելապես ռիասային տիպի։ Կազմված է հրաբխային և նստվածքային ապարներից։ Ռելիեֆը լեռնային է և մասնատված։ Առավելագույն բարձրությունը 3175 մ է (Դուարտե լեռ)։ Կղզում են գտնվում Հայիթիի Հանրապետությունը և Դոմինիկյան Հանրապետությունը։


== Ծանոթագրություններ ==
Ռո (Կալվադոսի գավառ)

Ռո (ֆր.՝ Rots), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2013 թվականի դրությամբ կազմում է 2387 մարդ, բնակչության խտությունը` 102.01 մարդ/կմ²։ Բնակավայրը զբաղեցնում է 23.40 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 9 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 936 աշխատունակ (15-64 տարեկան)  բնակիչ, որոնցից ակտիվ էին 723-ը, իսկ ոչ ակտիվները` 213։ Ակտիվության ցուցանիշը կազմում է 77,2 %։ 723 աշխատունակ մարդկանցից աշխատել է 680 անձ (346 տղամարդ և 334 կին)։ Գործազուրկ են եղել 43 անձ (26 տղամարդ և 17 կին)։ 213 անաշխատունակներից 96-ը եղել են աշակերտներ կամ ուսանողներ, 82-ը` թոշակառուներ, իսկ 35-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոլե դի Տորա

Կոլե դի Տորա (իտալերեն՝ Colle di Tora), կոմունա Իտալիայում, գտնվում է Լացիո շրջանում՝ Ռիետի պրովինցիայում։
Բնակչությունը կազմում է 380 մարդ (2008 թվականի տվյալներով)։ Բնակչության խտությունը կազմում է 27 մարդ/կմ2։ Տարածքը կազմում է 14 կմ2։ Փոստային ինդեքսը՝ 2020։ Հեռախոսային կոդը՝ 0765։
Քաղաքի հովանավոր սուրբը Սան Լորենզոն է։ 


== Ժողովրդագրություն ==


== Համայնքի վարչակազմ ==
Հեռախոս. 0765716139
Էլեկտրոնային փոստ. հայտնի չէ
Պաշտոնական կայք.


== Արտաքին հղումներ ==
Միջազգային վիճակագրական ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դեջոն

Դեջոն (հանգըլ՝ 대전, հանջա՝ 大田), անմիջական ենթակայության քաղաք Հարավային Կորեայի կենտրոնում։ Հարավային Չունգչոնգ նահանգի վարչական կենտրոնն է։ Մեծությամբ Կորեայի 5-րդ քաղաքն է։ Համարվում է Հարավային Կորեայի գիտատեխնիկական մայրաքաղաքը։


== Աշխարհագրություն ==
Դեջոնը գտնվում է Հարավային Կորեայի կենտրոնական մասում, մայրաքաղաք Սեուլից 167 կմ, Բուսանից 294 և Քվանջուից 169 կմ հեռավորության վրա։


== Պատմություն ==
Նախքան քաղաքով երկաթգծային ճանապարհի անցնելը, այն «Հաբաթ» անունով փոքրիկ քաղաք էր։ 1905 թվականին այստեղ Սեուլ-Բուսան երկաթգծային ճանապարհին կառուցվեց կայարան և քաղաքը սկսեց արագորեն զարգանալ։
1932 թվականին Չունգնամ նահանգի վարչական կենտրոնը Կոնջուից տեղափոխվեց Դեջոն։


== Տրանսպորտ ==
Երկաթուղային կայարանը Կյոնբու և Հոնամ մայրուղիների խաչմերուկում է։ Քաղաքը սպասարկվում է Չոնջու միջազգային օդանավակայանով։ Դեջոնում գործում է մետրոպոլիտեն։ Շահագործվել է 2006 թվականին։


== Մշակույթ ==
1993 թվականին քաղաքում տեղի ունեցավ միջազգային ցուցահանդես (Համաշխարհային Էքսպո-1993 ցուցահանդես)։ Այս միջոցառման համար կառուցվեց է Էսպո կամուրջը։
Քաղաքում գործում է Կ-Լիրի Դեջոն քաղաքային ֆուտբոլային ակումբը։
Դուսան ազգային պարկում տեղակայված Դեջոնի արվեստի թանգարանը հայտնի է իր արվեստի և տեխնոլոգիայի համատեղմամբ ցուցանմուշներով։ Հիմնադրվել է 1998 թվականին։


== Կլիմա ==
Դեջոնում խոնավ մուսոնային եղանակ է։ Ձմեռը թույլ է և արևային, տևողությունը՝ մոտ 2 ամիս։ Ամառը տաք է և անձրևոտ, տևողությունը՝ մոտ 5 ամիս։


== Վարչական բաժանում ==
Քաղաքը բաժանված է 5 շրջանների․


== Ծանոթագրություններ ==
Մ.թ.ա. 523


== Դեպքեր ==


== Ծնունդներ ==


== Մահեր ==
1520

1520 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1520 թվականն է, 
XVI դարի 20-րդ տարին։


== Դեպքեր ==


=== Շվեդիա ===
Հունվարի 19 Դանիայի և Նորվեգիայի Քրիստիան II թագավորը հաղթում է շվեդներին Օսունդեն լճի մոտ։  (Այդտեղ ստացած վերքերից շվեդների ռեգենտ Սթեն Սթուր կրտսերը փետրվարի 3-ին մահանում է Ստոկհոլմում։ Սեպտեմբերի 7-ին Քրիստիան II-ը մի քանի օր պաշարելուց հետո հաղթանակած մտնում է Ստոկհոլմ։ )
Նոյեմբերի 4՝ Ստոկհոլմում թագադրվում է Քրիստիան II-ը։
Նոյեմբերի 8՝ Քրիստիան II-ը դաժան հաշվեհարդար է տեսնում իր դեմ ապստամբած շվեդ 82 ազնվականների և հոգևորականների, կազմակերպելով «Ստոկհոլմի արյունոտ բաղնիքը»։


=== Ամերիկա ===
Հունիս՝ Թենոչթիտլանի ացտեկ տիրակալ Մոնթեսումա II-ը հրաժարվում է գահից, նրան փոխարինում է իր եղբայր Քուիտլաուակը։  (Հուլիսի 1-ին Քուինթինհուակի զորքը խոշոր հաղթանակ է տանում կոնկիստադոր Էռնան Կորտեսի նկատմամբ («Տխրության գիշերը»), որը տալիս է մեծաթիվ զոհեր՝ 400 կոնկիստադոր և ևս 2000 հոգի իր ենթակայութայն տեղացիների միավորումներից։ Հուլիսի 20-ին իսպանացիները Օթումբայի ճակատամարտում ջարդում են ացտեկներին։ )
Հոկտեմբեր՝ ծաղիկ հիվանդությունից մահանում է Թենոչթիտլանի ացտեկ տիրակալ Քուիտլաուակը։ Նրան հաջորդում է իր զարմիկ Քուաուհթեմոկը։


=== Օսմանյան կայսրություն ===
Սեպտեմբերի 22՝ Սուլեյման I-ը դառնում է սուլթան, հաջորդելով իր հայր Սելիմ I-ին։


==== Անամսաթիվ ====
Սուլեյման I սուլթանին են նվիրաբերում Ռոքսելանային («Հյուրեմ Սուլթան»)։


== Ծնունդներ ==


== Մահեր ==
Զաքարիա Բ Վաղարշապատցի, Ամենայն հայոց կաթողիկոս 1515 թ-ից։ Հաջորդել է Սարգիս Գ Մյուսայլին
Ապրիլի 6՝ Ռաֆայել Սանտի, Բարձր Վերածննդի իտալացի նկարիչ, գրաֆիկ և ճարտարապետ (ծ. 1483)


== Սրահ ==
Սյու Գարդներ

Սյու Գարդներ (անգլ.՝ Sue Gardner, մայիսի 11, 1967(1967-05-11), Բրիջթաուն, Բարբադոս), կանադացի լրագրող։ 2007 թվականի դեկտեմբերից 2014 թվականի մայիսը Վիքիմեդիա Հիմնադրամի գործադիր տնօրեն (նրան հաջորդում է ազգությամբ ռուս Լայլա Տրետիկովը)։ Ավելի շուտ Société Radio-Canada կազմակերպության CBC.ca վեբ-կայքում աշխատել է տնօրենի պաշտոնում։
2012 թվականին Սյու Գարդները որպես աշխարհի ամենաազդեցիկ կին Forbes ամսագրում գրավել է 70-րդ հորիզոնականը։ 2013 թվականին նա միացել է Global Voices Online բլոգերների միությանը։ 2015 թվականի մայիսին հետազոտական-կրթական շահույթ չհետապնդող Tor Project կազմակերպությունը հրապարակել է, որ Գարդները աջակցելու է իրենց երկարաժամկետ կազմակերպական ստրատեգիայի զարգացմանը։


== Կենսագրություն ==
Գարդները ծնվել է Բարբադոսում։ Մեծացել է Կանադայի Օնտարիո նահանգի Port Hope քաղաքում, Կանադայի անգլիկան եկեղեցու նախարարի և դպրոցի տնօրենի դուստրն է։ Լրագրողի կոչում է ստացել Կանադայի Ռեյերսոնի համալսարանում։


== Կարիերա ==


=== Լրագրողի կարիերա ===
Գարդներն սկսել է իր լրոգրողական կարիերան 1990 թվականից Կանադայի Broadcasting Corporation (CBC) ռադիոյում As It Happens ծրագրով և CBC ռադիոյում ավելի քան մեկ տասնամյակ աշխատել է որպես պրոդյուսեր և թղթակից։ Newsworld International-ում աշխատել է կենտրոնանալով փոփ մշակույթի և սոցիալական հարցերի վրա։
2006 թվականին Կլոդ Գալիփը փոխարինեց CBC-ի գլխավոր տնօրենի պաշտոնով։


=== Վիքիմեդիա Հիմնադրամում ===

2007 թվականի մայիսին հեռացել է CBC-ից և սկսել համագործակցությունը Վիքիմեդիա Հիմնադրամի հետ որպես կառավարման գծով խորհրդական։ 2007 թվականի դեկտեմբերից հիմնադրամում սկսել է աշխատել որպես գործադիր տնօրեն։
Երկու տարի անց նա դարձավ հիմնադրամի լիարժեք տնօրեն։
2013 թվականին Ռեյերսոնի համալսարանի կողմից Սյուն ստանում է իր պատվավոր դոկտորի կոչումը։
2014 թվականին հունիսի 1-ից Վիքիմեդիա Հիմնադրամի գործադիր տնօրենի պաշտոնը ստանձնել է Լայլա Տրետիկովը։


== Ծանոթագրություններ ==


== Արտաքին հղումներ ==
Sue Gardner's personal blog
Radio documentary by Gardner about Al Purdy, Canadian poet, for This Morning Sunday
Wikipedia's Librarian to the World Fast Company interview


=== Հարցազրույցներ ===
Video interview with Gardner on CNET News
Audio (RAM-file) interview with Gardner on radio station Sounds Like Canada, April 8, 2008
Interview with Gardner on the Wikipedia Weekly community podcast from Wikimania 2008
Journalism is going to look different (CanadaEast.com)
Conversation with Sue Gardner at 2013 Women in Leadership Conference.
Կիշտովկա

Կիշտովկա (ռուս.՝ Кыштовка), գյուղ Ռուսաստանի Նովոսիբիրսկի մարզի Կիշտովսկի շրջանի կազմում։
Բնակչությունը 2007 թվականին գրանցված տվյալներով կազմում էր 5833 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժուայյո

Ժուայյո (ֆր.՝ Joyeux), համայնք Ֆրանսիայում, Ռոն Ալպեր մարզի Էն գավառում։ Մտնում է Մեկսիմյո համայնքի կազմի մեջ։ Հանդիսանում է Բուրակ ան Բրես շրջանի օկրուգը։
Համայնքի INSEE կոդ՝ 01198։


== Տեղադրություն ==
Համայնքը տեղակայված է Փարիզից 390 կմ հարավ-արևելք, Լիոն քաղաքից 31 կմ հյուսիս-արևելք, Բուրակ ան Բրես շրջանից 29 կմ դեպի հյուսիս։
Համայնքում գտնվում է շուրջ 30 լիճ, որոնց ընդհանուր մակերեսը կազմում է 400 հեկտար։


== Կլիմա ==
Համայնքում կլիման կիսացամաքային է՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։


== Պատմություն ==
2006 թվականի փետրվարի 13-ին Դոմբ կոչվող ճահիճի մեջ հայնտաբերվել է վայրի սագ։Փետրվարի 19-ին պարզվել է, որ սագը մահացել է H5N1 կոչվող համաճարակից։ Դա եղել է համաճարակի առաջին հաստատումը Ֆրանսիայի տարածքում։


== Բնակչություն ==
Համայնքի բնակչությունը 2010 թվականին կազմում էր 223 մարդ։


== Տնտեսություն ==
2010 թվականի տվյալներով 153 աշխատունակ տարիքի մարդկանցից (15-64 տարեկան) 115-ը տնտեսապես ակտիվ էին, 38-ը անգործունակ (Ակտիվության ցուցանիշը — 75,2 %, 1999 թվականին եղել է՝ 75,5 %)։ 115 աշխատունակ բնակիչներից 104-ը աշխատում էին (60 տղամարդ և 44 կին), անաշխատանք էին 11-ը (4 տղամարդ և 7 կին)։
38 անգործունակ մարդկանցից 12-ը աշակերտներ կամ ուսանողներ են, 15-ը թոշակառու, 11-ը անաշխատունակ էին այլ պատճառներով։


== Տեսարժան վայրեր ==
Ժուայյոյի ամրոցը (ֆր.՝ Château de Joyeux) (1897—1902 թվականներ). Պատմական հուշարձան 2009 թվականից։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
«Жуайё» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-05-07 
«Жуайё» (ֆրանսերեն)։ cassini.ehess.fr։ Արխիվացված է օրիգինալից 2014-05-08-ին։ Վերցված է 2014-05-07
Դումիտրու Պրունարիու

|}
Դումիտրու-Դորին Պրունարիու (ռումիներեն՝ Dumitru-Dorin Prunariu, սեպտեմբերի 27, 1952(1952-09-27), Բրաշով, Ռումինիա), ռումինացի Հանրապետության տիեզերագնաց-օդաչու, Ռումինիայի Խորհրդային Հանրապետության հերոս (1981), Խորհրդային Միության հերոս (1981)։
Ավարտել է Բուխարեստի պոլիտեխնիկական ինստիտուտը (1976)։ 1981 թվականին մայիսի 14-22-ին, խորհրդային տիեզերագնաց Լեոնիդ Պոպովի հետ, որպես հետազոտող տիեզերագնաց, թռիչք է կատարել «Սոյուզ-40» տիեզերանավով, որը կցվել է «Սալյուտ-6»-«Սոյուզ Տ-4» ուղեծրային համալիրին (ուղեծրում էր 1981 թվականի մարտի 13-ից, տիեզերագնացներ՝ Վլադիմիր Կովալյոնոկ, Վիկտոր Սավինիխ)։
(7514) 1986 ED

(7514) 1986 ED, աստերոիդ աստերոիդների հիմնական գոտում։ Հայտնաբերվել է 1986 թվականի մարտի 7-ին Մասարու Ինոուեի, Օսամու Մուրամացուի և Տակեշի Ուրատայի կողմից Կոբուչիզավայում։
Միջին հեռավորությունը Արեգակից կազմում է 2,363811 ա. մ., առավելագույնը մոտենում է 1,8808 ա. մ. հեռավորության վրա և հեռանում 2,8468 ա. մ.։ Արեգակի շուրջ մեկ ամբողջական պտույտ է կատարում 1327,45 երկրային օրվա ընթացքում, իր ուղեծրով շարժվելով միջինում 0,271197 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7514) 1986 ED աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շինարարական մեքենաներ

Շինարարական մեքենաներ, շինարարական աշխատանքների կատարման համար նախատեսված մեքենաներ։ Ըստ նշանակման տարբերում են նախապատրաստական, հողային, ճանապարհային, հորատման, ցից խփող, ամրանային, բետոնային, տանիքածածկման, հարդարման և այլ աշխատանքների շինարարական մեքենաներ։ Նախապատրաստական աշխատանքները (գրունտի փխրեցում, թփերից, ծառերից, քարերից տարածքի մաքրում) կատարում են փխրիչներով, թփահատներով, արմատահան մեքենաներով։ Հողային աշխատանքներում, կախված մշակվող գրունտի բնույթից և աշխատանքի տեսակից, օգտագործում են միա և բազմաշերեփ էքսկավատորներ, առվափորիչներ, միաշերեփ բեռնիչներ, հիդրոմեքենայացման միջոցներ։ Հողաթմբերի գրունտների և ճանապարհների հիմնատակերի ամրացման համար կիրառում են թրթռագլդոններ և ճանապարհային գլդոններ, տոփանող մեքենաներ։ Ճանապարհաշինական աշխատանքներում կիրառում են նախապատրաստական աշխատանքների մեքենաներ, հողափոր մեքենաներ, իսկ ճանապարհների և օդանավակայանների ծածկերի ու հիմնատակերի պատրաստման համար՝ մասնագիտացված ճանապարհային մեքենաներ, երկաթուղու շինարարությունում՝ ռելսակոճային վանդակների տեղադրման, բալաստի լցման և այլ աշխատանքների համար՝ ճանապարհաշինական մեքենաներ։ Հորատման աշխատանքները (ամուր գրունտների մշակում, ոչ հանքային շինանյութերի հանույթ, ցցերի տեղադրման համար հորանցքերի փորում, պայթուցիկ նյութերի լցում և այլն) կատարվում են հորատող մեքենաներով։ Ցցախփման աշխատանքները, հիմնատակերի սարքավորման և հիմքերի լցման ժամանակ, կատարվում են ցցախփիչ սարքավորումներով, այդ թվում՝ դիզել-մուրճերով, շոգեօդային մուրճերով, թրթռաընկղմիչներով։ Ցցի բարձրացումը և ցցախփիչ սարքավորման ուղղորդումը աշխատանքի ժամանակ իրականացվում է շինարարական ցցահարներով։ Բետոնային աշխատանքները կատարվում են հատուկ մեքենաների և ագրեգատների օգնությամբ։ Բետոնային խառնուրդների պատրաստման համար օգտագործում են դոզատորներ, բետոնախառնիչներ, իսկ խտացման համար՝ թրթռիչներ։ Տանիքածածկման աշխատանքներն իրականացվում են փաթթոցային նյութերը մաքրող, վերափաթաթող, դրանք գրտնակող և կպցնող տանիքածածկման մեքենաներով։ Դրվագման (հարդարման) աշխատանքներում կիրառում են սվաղման-հարթման, խճանկարապատման, մանրահատակահղկման մեքենաներ, մածիկի քսման սարքավորումներ, ներկատրորիչներ, ներկապուլտեր, ատրճանակ-ներկափողարարներ։ Շինարարական մեքենաներից բացի, շինարարության մեջ կիրառվում են մեքենայացման այնպիսի միջոցներ, ինչպիսիք են ամբարձիչ կռունկները, վերամբարձ-տրանսպորտային մեքենաները (գլխավորապես մոնտաժային աշխատանքների համար), բեռնիչները, բեռնաթափիչները, կոնվեյերները, բեռնատար ավտոմոբիլները, տրակտորները, քարշակները և այլն, ինչպես նաև ձեռքի գործիքները։
Վեսելոե (գյուղ, Վելիկոբուրլուկիի շրջան)

Անվան այլ կիրառումների համար տե՛ս՝ ՎեսելոեՎեսելոե (ուկրաիներեն՝ Веселе), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1699 թվականին։
2001 թվականի տվյալներով Վեսելոե գյուղում բնակվում էր 0 մարդ։ Բնակավայրը զբաղեցնում է 0,186 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աուշիգեր

Աուշիգեր (ռուս.՝ Аушигер, կաբ.-չերք.՝ Аушыджэр), գյուղ Ռուսաստանի Դաշնության Կաբարդա-Բալկարական Հանրապետության Չերեկի շրջանի կազմում։
Բնակչությունը 2010 թվականին գրանցված տվյալներով կազմում էր 4807 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեկափենոսներ

Լեկափենոսներ, հայկական տոհմ Բյուզանդիայում, որի հիմնադիրն է Թեոֆիլակտ Աբաստակտոսը։ Վերջինս 872 թվականին սարակինոսների դեմ մղած պատերազմում փրկում է Վասիլ Ա կայսեր կյանքը և որպես պարգև կալվածք ստանում։


== Ծագում ==

Տոհմական ազգանունն առաջացել է Լեկափե տեղանքի անունից, որը հավանաբար այն վայրն էր, որտեղ և գտնվում էր կալվածքը։ Ըստ ընդունված տարբերակի Թեոֆիլակտը եղել է հասարակ գյուղացի, սակայն ըստ Յ․ Լ․ վան Դիտենի, նա պատկանել է ազնվական ընտանիքի։ Նրա որդին՝ Ռոմանոս I-ը, 920 թվականին նստել է կայսերական գահին, իսկ դուստր Հելենան ամուսնացել է Վասիլ Ա-ի թոռան Կոստանդին VII կայսեր հետ։ Ռոմանոսի երեք որդիները՝ Քրիստափորը, Ստեփանն ու Կոնստանտինը կառավարել են Կոնստանդին VII-ի հետ համատեղ։ Մյուս որդին՝ Թեոֆիլակտը, 16 տարեկանում դարձել է Կոստանդնուպոլսի պատրիարք, իսկ թոռնուհին՝ Մարիա-Իրենեն, ամուսնացել է Բուլղարիայի կայսր Պետրոս I Բուլղարացու հետ։ Ռոմանոսի որդիներ Ստեփանն ու Կոնստանտինը 944 թվականի դեկտեմբերին իշխանությունից զրկում են արդեն իսկ ծերացած հորը, սակայն նրանց էլ գահընկեց է անում Կոստանդին Ծիրանածինը և վերականգնվում որպես միիշխան կայսր։ Նրանց հաջորդները շարունակում էին զբաղեցնել պալատական պաշտոններ հաջորդ տասնամյակներում, սակայն տոհմի ամենանշանավոր անդամը եղել է Ռոմանոսի ապօրինի որդին՝ Վասիլ Լեկափենոսը, որը եղել է պարակիմոմենոս և «ղեկավարել է» կայսերությունը մինչև 980-ական թվականները։
Այդուհետև ընտանիքի մասին վկայություններ առանձնապես չկան, միայն 11-րդ դարում ոմն Կոնստանտին Լեկափենոսի մասին հայտնի է դարձել իր կնիքի շնորհիվ, և տոհմի վերջին կարևոր անդամը եղել է Գևորգ Լեկափենոսը՝ 14-րդ դարի պաշտոնյա և գրող։


== Տոհմածառ ==
Ըստ Սթիվեն Ռանսիմենի «Ռոմանոս Լեկափենոս կայսրը և նրա գահակալությունը․ 10-րդ դարի Բյուզանդիայի ուսումնասիրություն» աշխատության, Հավելված IV․


== Ծանոթագրություններ ==


== Գրականություն ==
«Лакапены»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Աղբյուրներ ==
Kazhdan Alexander (1991)։ «Lekapenos»։  in Kazhdan Alexander։ The Oxford Dictionary of Byzantium։ New York and Oxford: Oxford University Press։ էջեր 1203–1204։ ISBN 978-0-19-504652-6 
Runciman Steven (1988) [1929]։ The Emperor Romanus Lecapenus and His Reign: A Study of Tenth-Century Byzantium։ Cambridge, United Kingdom: Cambridge University Press։ ISBN 0-521-35722-5
Եվրոպայի պատմության խոշորագույն քաղաքների ցանկ

Ստորև ներկայացված է Եվրոպայի խոշորագույն քաղաքների ցանկն սկսած մեր թվարկությունից առաջ 7000 թվականից։


== Մեր թվարկությունից առաջ 7000 թվականից մինչև 1-ին դար ==


== Մեր թվարկության 1-ին դարից մինչև 1800 թվական ==


== Հոհենբերգի և Լիսի տարբերակ ==
Ստորև ներկայացված է տերբեր տարիներին Եվրոպայի խոշորագույն քաղաքների բնակչության թվաքանակը՝ ըստ գիտնականներ Պաուլ Հոհենբերգի և Լին Հոլլեն Լիսի տվյալների (1985)։

*Վարշավայի բնակչությունը նշված է 1792 թվականի տվյալներով։


== Չեդլերի տարբերակ ==
Ստորև ներկայացված է տարբեր տարիներին Եվրոպայի խոշորագույն քաղաքների բնակչության թվաքանակը՝ ըստ գիտնական Տերտիուս Չենդլերի տվյալների (1987)։


== Ծանոթագրություններ ==
Չեկոզերկա

Չեկոզերկա (ռուս.՝ Чекозерка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կուրկալա գետի աջ ափին՝ 4 կմ հեռավորության վրա։ Գետի երկարությունը 4,5 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020300412103000033737
Հիդրոլոգիական ուսումնասիրությունների կոդը - 103003373
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Եկավ

Եկավ, հայկական արական անուն։ Առաջացել է հայերեն եկավ բայից։ Այս անվանը համազոր են թուրքական Շահգելդի՝ «շահը եկավ», պարսկերեն Ամիրամադ՝ «էմիրը եկավ» և հայերեն Գալուստ անձնանունները։ Այս անվանումից է առաջացել Եկավյան ազգանունը։


== Գործածություններ ==
Էկավ Մոկացի, ոմն ՌԿԴ=1615 թ


== Ծանոթագրություններ ==
Վիլկի (գյուղ, Միխայլովսկի շրջան)

Անվան այլ կիրառումների համար տե՛ս՝ Վիլկի (այլ կիրառումներ)Վիլկի (ռուս.՝ Вилки), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուբինա Քալանթարյան

Ռուբինա Ռուբենի Քալանթարյան (մայիսի 1, 1925(1925-05-01), Երևան, Հայկական ԽՍՀ, ԱԽՖՍՀ, ԽՍՀՄ), հայ երգչուհի, սոպրանո, ՀԽՍՀ վաստակավոր արտիստ (1974), Ռուսաստանի Դաշնության ժողովրդական արտիստ (1995)։


== Կենսագրություն ==
1944 թվականին ավարտել է Երևանի Ռոմանոս Մելիքյանի անվան երաժշտական ուսումնարանը, 1955 թվականին՝ Լենինգրադի կոնսերվատորիան։ Աշխատել է Երևանի Թաթուլ Ալթունյանի անվան երգի և պարի պետական անսամբլում, մասնակցել է կոնսերվատորիայի օպերային ստուդիայի բեմադրություններին։ Եղել է «Լենկոնցերտ» միավորման գեղարվեստական ղեկավարը։ Կոնսերվատորիայի 3-րդ կուրսից արդեն մասնակցել է մի շարք հայտնի կոմպոզիտորների հեղինակային համերգներին։ Եղել է իր ժամանակի ռուսական ռոմանսի լավագույն կատարողներից մեկը։ Եղել է Էստրադային արվեստի գործիչների միջազգային միության, Սանկտ Պետերբուրգի Համերգային գործիչների միության, Հայկական Եկեղեցական խորհրդի և այլ միությունների անդամ։ 1992 թվականից ղեկավարել է Սանկտ Պետերբուրգի Համերգային գործիչների միությանը կից վոկալ ստուդիան։ Եղել է մշակույթի, գիտության և արվեստի համաշխարհային ակադեմիայի անդամ։
Հիմնականում մենահամերգներով («Ռուսական ռոմանսի երեկո», «Ես միևնույն կերպ սիրում եմ իմ Երևանը, իմ Լենինգրադը», «Հայաստանն իմ սերն է ու իմ ցավը», «Դասական ռոմանսի երեկոներ») շրջագայել է բազմաթիվ երկրներում։


== Դերերգեր ==
Սյուզաննա՝ Մոցարտի «Ֆիգարոյի ամուսնությունը»
Ջիլդա՝ Վերդիի «Ռիգոլետտո»
Մարֆա՝ Ռիմսկի Կորսակովի «Թագավորի հարսնացուն»


== Մրցանակներ ==
ՀԽՍՀ վաստակավոր արտիստ, 1974
ՌԴ պետական մրցանակ, 2000
«Սուրբ Մաշտոց» շքանշան, 2005
«Պետերբուրգի ոսկե ձայն» կոչում և արձանիկ, 1998


== Ծանոթագրություններ ==


== Արտաքին հղումներ ==
Рубина Калантарян - Песня о двух городах
Калантарян Рубина Рубеновна
Рубина Калантарян
Ալումինե

Ալումինե (իսպ՝. Lago Aluminé),  սառցադաշտային ծագմամբ ընդարձակ և խոր լիճ Անդյան լեռներում՝ Արգենտինայի Նեուկեն պրովինցիայի արևմտյան մասում Սնվում է Մոկեուե լճի ջրերով, որի հետ կապված է Ալումինե գետով։ Վերջինիս ջրերը, Ալումինե լիճն անցնելով, շարունակում են իրենց հոսքը և ի վերջո թափվում են Ատլանտյան օվկիանոս։
Լճի մակերևույթը 57 քառակուսի կիլոմետր է; Գտնվում է ծովի մակերևույթից 1125 մետր բարձրության վրա, Բատեա-Մավիդա հրաբխի ստորոտին, հարթավայրային տեղանքում։ Պատկանում է Ռիո-Նեգրո գետի ջրավազանին, որի հետ կապված է Ալումինե, Կոլիոն-Կուրա և Լիմայ գետերով։
Լճի հյուսիսարևմտյան ափին տարածվում է Վիլլա-Պեհուենիա գյուղը, որի բնակիչները մապուչե ժողովրդի ներկայացուցիչներ են։ Նրանց նախնիները այս տարածաշրջանում ապրել են առաջին եվրոպացիների այստեղ երևալուց՝ 1890 թվականից շատ ու շատ առաջ։ Գյուղի բնակիչներից ոմանք ընդգրկված են Բատեա-Մավիդա հրաբխի լանջին գործող լեռնադահուկային հանգստավայրի սպասարկող անձնակազմում; Լեռնային լճի ձկնառատ, զուլալ ջրերը, գեղատեսիլ շրջակայքը տարվա բոլոր եղանակներին հրապուրում, այս կողմերն են բերում հարյուրավոր զբոսաշրջիկների։ 

Ալումինե և Մոկեուե լճերի արևմտյան ափամերձ շրջանները, որ Արգենտինայի ծայր հյուսիսն են կազմում, համեմատաբար տեղումնառատ են, իսկ լճերից դեպի հյուսիս կլիման ավելի չորային է դառնում՝ նմանվելով Եվրոպայի միջերկրածովյան կլիմային։
Լճերի շրջակա տարածքները հարուստ են խիտ անտառներով, սակայն դրանք պետական պահպանության ներքո չեն գտնվում, և այստեղ սովորական երևույթ են անխնա անտառահատումներն ու անտառային հրդեհները,
որոնք զգալի վնաս են հասցնում շրջակա միջավայրին, ոչնչացման վտանգին ենթարկում այդ անտառներում հայտնաբերված և խիստ սահմանափակ տարածվածություն ունեցող Aracuaria aracuana ծառատեսակը


== Ծանոթագրություններ ==
Լիցքավորման սարք (այլ կիրառումներ)

Լիցքավորման սարք,

Լիցքավորման սարք, Էլեկտրատեխնիկական սարք՝ կուտակիչային (հիմնականում) և կոնդենսատորային մարտկոցների լիցքավորման համար։
Պայթեցման աշխատանքների համար, մեխանիզմ կամ մեքենա՝ լիցքավորման խոռոչը պայթուցիկ նյութերով լցնելու համար։ Բաժանվում են երկու խմբի՝ փամփուշտավորված պայթուցիկ նյութերով լիցքավորման և հատիկավորված պայթուցիկ նյութերով լիցքավորման։
Էլյաս-Հաջի

Էլյաս-Հաջի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գեղգեղիկներ

Գեղգեղիկներ, շահրիկների ընտանիքի թռչուններ։ Հայաստանում հայտնի է 5 տեսակ՝ դեղնափոր գեղգեղիկ, ծնկլտան գեղգեղիկ, կովկասյան գեղգեղիկ, գարնանային գեղգեղիկ, ճռռան գեղգեղիկ (վերջին 2-ը ուսումնասիրված են մասնակի)։


== Ընդհանուր բնութագիրը ==
Կենդանի զանգվածը 8-12 գ է։ Փոքրամարմին են, անտառաբնակ, թփուտաբնակ։ Փետրավորումը բաց գորշից մոխրագույն է՝ դեղնավուն երանգով, կտուցը՝ բարակ, կարճ։ Սնվում են միջատներով։


== Պատկերասրահ ==
Գորոխովկա (այլ կիրառումներ)

Գորոխովկա, կարող է վերաբերել՝


== Ուկրաինայի բնակավայրեր ==
Գորոխովկա - ավան, Ուկրաինայի Նիկոլաևի մարզի Ժովտնևի շրջանում
Գորոխովկա - գյուղ, Ուկրաինայի Խարկովի մարզի Լոզովայայի շրջանում


== Ռուսաստանի բնակավայրեր ==
Գորոխովկա - գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Գորոխովկա - գյուղ Ռուսաստանի Սմոլենսկի մարզի Սմոլենսկի շրջանի կազմում։
Գորոխովկա - գյուղ Ռուսաստանի Սմոլենսկի մարզի Վյազեմսկի շրջանի կազմում։
Պոգորելով (Զիմովնիկի շրջան)

Անվան այլ կիրառումների համար տե՛ս՝ Պոգորելով (այլ կիրառումներ)Պոգորելով (ռուս.՝ Погорелов), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Մտնում է Կամիշևսկի գյուղական համայնքի կազմի մեջ։
Լետիշա Ռայթ

Լետիշա Միշել Ռայթ (անգլ.՝ Letitia Michelle Wright, հոկտեմբերի 31, 1993(1993-10-31), Ջորջթաուն, Գայանա), գայանական արմատներով բրիտանացի դերասանուհի։ Ավելի հայտնի է «Սև հովազ», «Վրիժառուները․ անվերջության պատերազմը» և «Վրիժառուները․ Վերջնախաղը»  ֆիլմերում, Շուրիի դերով՝ նկարահանված  «Marvel» կինոընկերության կողմից։


== Կենսագրություն ==
Լետիշա Միշել Ռայթը ծնվել է 1993 թվականի հոկտեմբերի 31-ին՝ Գայանայի Ջորջթաուն քաղաքում։ 7 տարեկանում ընտանիքի հետ տեղափոխել է Լոնդոն.Նրա հետաքրքրությունը դերասանական խաղի հանդեպ առաջացավ, երբ նա դիտեց «Ակիլայի փորձությունները» ֆիլմը, որոշելով, որ  գլխավոր հերոսուհին համարվում է խաղարկային դրական կերպարի մոդել։ Նա նամակներ է գրել տարբեր գործակալների, որտեղ որ պատմում էր իր դերասանական փորձի մասին, մինչև որ նրան սկսեցին տալ փոքր դերեր։
«Իմ եղբայրը հրեշ է» ֆիլմում նրա դերը նկատվել է «Screen International» ամսագրի կողմից, որը 2012 թվականին անվանել է նրան ապագայի աստղ։ Ջեյմի Հարիսոնի դերի համար  «Քաղաքային օրհներգ»  ֆիլմում Ռայթը նոմինացվել է բրիտանական անկախ ֆիլմարտադրության մրցանակի՝ «Լավագույն խոստումնալից նորամուտ»։
Լետիշան նաև նկարահանվել է ֆանտաստիկ սերիաներում որոնց անվանումներն են «Բժիշկ ով» («Ագռավի դեմքը») и «Սև հայելին» («Սև թանգարան»)։Լետիշա Ռայթը խաղացել է Շուրիի դերը «Սև հովազը», «Վրիժառուները․ անվերյության պատերազմը» ֆիլմերում։ Ռայտը, նաև հայտնվեց խռովարարի դերում 2018 թվականին նկարահանված  «Առաջին խաղացողը պատրաստվի» ֆիլմում։


== Ֆիլմագրություն ==


== Մրցանակները և Անվանակարգ ==


== Ծանոթագրություններ ==
Սրճարանի գիշերային տեռասը

Սրճարանի գիշերային տեռասը (հոլ.՝ Caféterras bij nacht, ֆր.՝ Terrasse du café le soir), նիդերլանդացի գեղանկարիչ Վան Գոգի կտավն է։ Նկարիչը այն վրձնել է Առլում 1888 թվականի սեպտեմբերին։
Վան Գոգի ստեղծագործությունների մեջ այս աշխատանքն ունի իր ուրույն տեղը։ Նրան հոգնեցրել է միօրինակությունը, և այն կտավում Վան Գոգը վարպետորեն հաղթահարում է այն։ Ինչպես նա հետո գրում է իր երբորը. «Գիշերը ավելի կենդանի և գույներով հարուստ է, քան ցերեկը: Հետաքրքիր յուրահատկությունն այն է, որ կտավը ստեղծելիս նկարիչը չի օգտագործել ոչ մի գրամ սև ներկ, ընդ որում, նրան հաջողվել է վարպետորեն պատկերել գիշերային երկինքը և աստղերի անհավանական փայլը։
Ըստ որոշ հետազոտողների՝ այս կտավը որոշ ազդեցություն ունի Լուիս Էյնքուիտինի «Դե Կլիշի ավենյուն երեկոյան» աշխատանքից։
Վան Գոգը գրել է իր քրոջը. 

Առլյան շրջանի հիմնական հատկանիշը համարվում է դեղինի մեծաքանակ օգտագործումը, որը ներկապնակում գերակշռում է այնքան պայծառ ու հագեցած տոներով, որքան Արևածաղիկներ կտավում. գույնը ստանում է հատուկ փայլ, կարծես դուրս է թռչում նկարի խորքից։


== Ծանոթագրություններ ==


== Արտաքին հղումներ ==
Սրճարանի գիշերային տեռասը կտավի նկարագրությունը Archived 2016-10-26 at the Wayback Machine.
Կտավը Kröller-Müller թանգարանի կայքում Archived 2012-08-27 at the Wayback Machine.
Էջ կտավի մասին
Տալկա (նահանգ)

Տալկա (իսպ.՝ Provincia de Talca), նահանգ Չիլիի Մաուլե տարածաշրջանում։ Վարչական կենտրոնն է Տալկա քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Տալկան հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 10 համայնք.


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 352 966 մարդ, բնակչության խտությունը կազմում է 35,52 մարդ/կմ²։
Տալկա նահանգի տարածքի ընդհանուր մակերեսը կազմում է 9 937,8 կմ²։


== Տես նաև ==
Չիլիի վարչական բաժանում


== Ծանոթագրություններ ==


== Արտաքին հղումներ ==
Տալկա նահանգի պաշտոնական կայքը (իսպ.)
Լորենս շրջան (Ջորջիա)

Անվան այլ կիրառումների համար տե՛ս՝ Լորենս շրջան (այլ կիրառումներ)Լորենս շրջան (անգլ.՝ Laurens County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 2.106 կմ² է, բնակչությունը՝ 44.874 մարդ (2010 թ. տվյալներով)։ Շրջկենտրոնն է Դուբլին բնակավայրը։ Կազմավորվել է 1807 թ.։
Օլշանի (այլ կիրառումներ)

Օլշանի, կարող է վերաբերել՝

Օլշանի - գյուղ, Ուկրաինայի Անդրկարպատյան մարզի Խուստի շրջանում
Օլշանի - գյուղ, Ուկրաինայի Խմելնիցկիի մարզի Վոլոչիսկի շրջանում
Օլշանի - գյուղ, Ուկրաինայի Վոլինի մարզի Կամեն-Կաշիրսկիի շրջանում
Օլշանի - քաղաքատիպ ավան, Ուկրաինայի Խարկովի մարզի Դերգաչևի շրջանում
Պաիկուսե (այլ կիրառումներ)

Պաիկուսե, կարող է վերաբերել՝

Պաիկուսե - գյուղական ավան Էստոնիայի Պյարնումաա նահանգի Պաիկուսե շրջանում
Պաիկուսե - շրջան Էստոնիայի Պյարնումաա նահանգում
Օրջոնիկիձե (գյուղ, Գայվորոնի շրջան)

Անվան այլ կիրառումների համար տե՛ս՝ ՕրջոնիկիձեՕրջոնիկիձե (ուկրաիներեն՝ Орджонікідзе), գյուղ Ուկրաինայի Կիրովոգրադի մարզի Գայվորոնի շրջանում։
2001 թվականի տվյալներով Օրջոնիկիձե գյուղում բնակվում էր 45 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սի Ցզինպին

Սի Ծինփին (չինարեն՝ 习近平 և 習近平, հունիսի 15, 1953(1953-06-15), Պեկին, Չինաստան), Չինաստանի Ժողովրդական Հանրապետության նախագահ, Չինաստանի կոմունիստական կուսակցության գլխավոր քարտուղար, Չինաստանի կենտրոնական ռազմական խորհրդի նախագահ։
Լինելով Կոմունիստական կուսակցության վետերանի որդի, Սի Ծինփինը Չինաստանի առափնյա նահանգներում կուսակցական աստիճաններով անընդհատ բարձրանում է։ Նա 1999 – 2002 թթ. ընթացքում Ֆուծյանի նահանգապետն էր, այնուհետ 2002 – 2007 թթ.. նա հարևան Ցզեջյան նահանգի կուսակցության ղեկավարն էր։ Այնուհետ նա տեղափոխվում է Շանհայ, կարճ ժամանակ նա ղեկավարում է Շանհայի կոմունիստական կուսակցությունը։ 2007 թ. հոկտեմբերին նա առաջադրվում է Կենտրոնական կոմիտե և նրան պատրաստում էին դառնալու Խու Ցզին Տաոյի իրավահաջորդը։
Սին այժմ Չինաստանի Ժողովրդական Հանրապետության առաջնորդն է, առաջնորդների հինգերորդ սերունդը։ Նա կյանքի կոչեց կոռուպցիայի դեմ պայքարի նորացված արշավ, շուկայական տնտեսական ռեֆորմների շարունակություն, բաց կառավարման մոտեցումը և նոր մտածողության համատարած տարածումը ազգի վերածննդի համար՝ «Չինական երազ»:


== Ծանոթագրություններ ==
Բահարլու (Զանգեզուրի գավառ)

Բահարլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։ Գտնվում էր Ղափանի ոստիկանական շրջանում, Բասուտ (Ծավ) գետի ստորին հոսանքի մոտ, գետի ձախ կողմում։


== Բնակչություն ==
1886 թվականին ուներ 432, 1907-ին՝ 455, իսկ 1908 թվականին գյուղն ունեցել է 639 ադրբեջանցի բնակիչ։


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Սպարտակ (Միլլերովսկի շրջան)

Անվան այլ կիրառումների համար տե՛ս՝ Սպարտակ (այլ կիրառումներ)Սպարտակ (ռուս.՝ Спартак), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Կրիվորոժսկի գյուղական հանայնքի կազմի մեջ։


== Աշխարհագրություն ==


=== Փողոցներ ===
Լուգովայա


== Արտաքին հղումներ ==
Սպարտակ (խուտոր)
Նոյկիրխեն բայմ Հայլիգեն Բլութ

Նոյկիրխեն բայմ Հայլիգեն Բլութ (գերմ.՝ Neukirchen beim Heiligen Blut), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում։ Բնակչությունը կազմում է 3870 մարդ (2010 թվականի 31 դեկտեմբերի տվյալներով), տարածքը՝ 59,88։ Պաշտոնական կոդը՝ 09 3 72 144։


== Ծանոթագրություններ ==


== Պատկերասրահ ==

		


== Արտաքին հղումներ ==
Պաշտոնական կայք
Օգյուստ Կուդեր

Լուի Շառլ Օգյուստ Կուդեր (ֆր.՝ Louis-Charles-Auguste Couder, ապրիլի 1, 1789(1789-04-01), Լոնդոն, Մեծ Բրիտանիայի թագավորություն և Փարիզ - հուլիսի 21, 1873(1873-07-21), Փարիզ), ֆրանսիացի նկարիչ, ակադեմիկոս,նեոդասականության և ռոմանտիզմի ներկայացուցիչ։ 


== Կենսագրություն ==
Օգյուստ Կուդերը եղել է Ժան Բատիստ Ռենոյի և Ժակ Լուի Դավիդի աշակերտը։
1839 թվականից եղել է Ֆրանսիայի գեղարվեստի ակադեմիայի անդամ, Պատվո լեգեոնի սպա։
Օգյուստ Կուդերը թաղվել է Փարիզի Պեր Լաշեզ գերեզմանատանը։
Ամուսնացել է երեք անգամ


== Արվեստ ==
Օգյուստ Կուդերը եղել է ռոմանտիզմի հետևորդ, ստեղծագործել է պատմական և առասպելական թեմաներով ։ Հեղինակել է «Դատողություններ գեղարվեստի բարոյական խնդիրների մասին» (1867) աշխատությունը։


== Պատկերասրահ ==

		
		
		
		
		
		
		
		


== Գրականություն ==
Laurent Salomé, «Tanneguy du Châtel sauvant le Dauphin» Charles-Auguste Couder, Banque nationale de Paris, 1996, ISBN 2-909838-21-8.
Johanna Walkowska-Boiteux, Auguste Couder, peintre d’histoire (1790—1873). Catalogue raisonné de l'œuvre.mémoire de thèse de doctorat (2010).


== Ծանոթագրություններ ==


== Արտաքին հղումներ ==
Louis-Charles-Auguste Couder(անգլ.)
Մարգարիտ Բաբայան (այլ կիրառումներ)

Մարգարիտ Բաբայան անուն-ազգանունը վերաբերում է՝

Մարգարիտ Ավետիքի Բաբայան (1874-1968), հայ դաշնակահարուհի, երգչուհի, երաժշտագետ, մանկավարժ։
Մարգարիտ Համբարձումի Բաբայան (1901-?), մտավորական։


== Ծանոթագրություններ ==
Վիլհելմ Դիլթայ

Վիլհելմ Դիլթայ (գերմ.՝ Wilhelm Dilthey, նոյեմբերի 19, 1833(1833-11-19)[…], Բիբրիխ, Հեսսենի մեծ դքսություն, Գերմանական միություն - հոկտեմբերի 1, 1911(1911-10-01)[…], Սայս ամ Շլերն, County of Tyrol, Ավստրո-Հունգարիա), գերմանացի փիլիսոփա, նորկանտական, «կյանքի փիլիսոփայության» իռացիոնալիստական ուսմունքի հիմնադիր։
Ըստ Դիլթայի, հոգու կյանքը, ի տարբերություն բնության, բացատրության չի ենթարկվում և կարող է ընկալվել սոսկ ինտուիցիայով։ Գեղարվեստական երկում արտացոլվում է ոչ թե իրականությունը, այլ սոսկ գրողի ներքին կյանքը, նրա «անմեկնելի» հոգին։ Բանաստեղծը երևակայության ուժով պատահականը բարձրացնում է նշանակալիցի աստիճանին և պատկերում է տիպականը որպես անհատականի հիմք։


== Ծանոթագրություններ ==


== Արտաքին հղումներ ==
Հերմենևտիկայի ծագումը
Տորիակ դը Նոսել

Տորիակ դը Նոսել (ֆր.՝ Tauriac-de-Naucelle), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 382 մարդ, բնակչության խտությունը` 17.69 մարդ/կմ²։ Բնակավայրը զբաղեցնում է 21.59 կմ² տարածք։


== Աշխարհագրություն ==
Գտնվում է Փարիզ քաղաքից 530 կմ հարավ, Թուլուզ քաղաքից` 95 կմ հյուսիս-արևելք, Ռոդեզ քաղաքից` 29 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 215 աշխատունակ (15-64 տարեկան)  բնակիչ, որոնցից ակտիվ էին 145-ը, իսկ ոչ ակտիվները` 70։ Ակտիվության ցուցանիշը կազմում է 67,4 %։ 145 աշխատունակ մարդկանցից աշխատել է 130 անձ (73 տղամարդ և 57 կին)։ Գործազուրկ են եղել 15 անձ (5 տղամարդ և 10 կին)։ 70 անաշխատունակներից 18-ը եղել են աշակերտներ կամ ուսանողներ, 31-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կափակ-կելիշ

Կափակ-կելիշ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Լիսիստեյա (արբանյակ)

Լիսիսթեյա (հին հունարեն՝ Λυσιθέα), Յուպիտերի ուղիղ շարժմամբ անկանոն արբանյակներից է։ Հայտնաբերվել է 1938 թվականին Մաունթ Վիլսոնի աստղադիտարանում Սեթ Նիկոլսոնի կողմից։ Արբանյակը անվանվել է հունական դիցաբանության աստված Զևսի սիրուհու Լիսիսթեյայի անունով, ով հանդիսանում էր Օվկիանոսի դուստրը։ Լիսիսթեյան իր այժմյան անունը ստացել է 1975 թվականին, մինչ այդ այն պարզապես անվանվում էր Յուպիտեր X: 1955-ից 1975 թվականները արբանյակը երբեմն անվանում էին "Դեմետրա":
Լիսիսթեյան ունի մոտ 38 կմ տրամագիծ, և պտտվում է Յուպիտերի շուրջ միջինում 11 717 000 միլիոն կմ հեռավորության վրա, 259,2 օրվա ընթացքում։ Արբանյակի ուղեծրի թեքումը կազմում է 28,30° խավարածրի հարթության նկատմամբ (25,77° Յուպիտերի հասարակածի նկատմամբ), իսկ էքսցենտրիսիտետը 0,112 է։
Լիսիսթեյան պատկանում է Հիմալիայի խմբին, որի կազմի մեջ են մտնում հինգ արբանյակներ, որոնք պտտվում են Յուպիտերի շուրջ 11-ից 13 միլիոն կմ  հեռավորության վրա, և ունեն մոտավորապես 27,5° ուղեծրի թեքում։ Այս ուղեծրի էլեմենտները տրվում են 2000 թվականի հունվարի դրությամբ, սակայն դրանք փոփոխվում են Արեգակի և այլ մոլորակների հետ փոխազդեցության արդյունքում։


== Տես նաև ==
Յուպիտերի արբանյակներ


== Ծանոթագրություններ ==
Կարիմովո (այլ կիրառումներ)

Կարիմովո, կարող է վերաբերել՝

Կարիմովո - գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Կարիմովո - գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Լուսասեր բույսեր

Լուսասեր բույսեր, հելիոֆիտներ, օպտիմալ պայմաններում բարձր լուսավորությամբ օժտված միջավայրում կենսագործող բույսեր։ Աճում են բաց տարածքներում, անտառային համակցությունների վերին հարկերում, չեն դիմանում երկարատև ստվերային պայմաններին։ Լուսասեր բույսերն ունեն անատոմիամորֆոլոգիական և ֆիզիոլոգիական մի շարք առանձնահատկություններ. տերևաթիթեղները հաստ են, ուժեղ ջղավորված, մեծ քանակությամբ հերձանցքներով, քիչ քլորոֆիլով։ Տերևի բջջում պարունակվում են 50-300 մանր քլորոպլաստներ, որոնց մակերևույթը տասնյակ անգամ մեծ է տերևի մակերևույթից։ Լուսասեր բույսերից են եզան լեզուն, ջրաշուշանը, խեժափիճին, ակացիան, եգիպտացորենը, շաքարեղեգը և այլն։
Բեզրուկով (գյուղ, Դերգաչևի շրջան)

Բեզրուկով (ուկրաիներեն՝ Безруків), գյուղ Ուկրաինայի Խարկովի մարզի Դերգաչևի շրջանում։ Հիմնադրվել է 1731 թվականին։
2001 թվականի տվյալներով Բեզրուկով գյուղում բնակվում էր 181 մարդ։ Բնակավայրը զբաղեցնում է 0,262 կմ² տարածք։ Բնակչության խտությունը կազմում էր 690,84 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիանչիանո Տերմե

Կիանչիանո Տերմե (իտալերեն՝ Chianciano Terme), կոմունա Իտալիայում, գտնվում է Տոսկանա մարզում՝ Սիենա գավառում։
Բնակչությունը կազմում է 7153 մարդ (2008 թվականի տվյալներով)։ Խտությունը՝ 199 մարդ/կմ²։ Տարածքը՝ 37 կմ²։ Էլեկտրոնային փոստ՝ 53042։ Հեռախոսային կոդ՝ 0578։
Բնակավայրի հովանավորն է սուրբ Հովհաննես Մկրտիչը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0578 6521
Էլեկտրոնային հասցե։ sindaco@comune.chianciano-terme.siena.it
Գլխավոր կայք։ http://www.comune.chianciano-terme.siena.it


== Արտաքին հղումներ ==
Բնակավայրի գլխավոր կայք (իտալ.)
ազգային ինստիտուտ (իտալ.)(չաշխատող հղում)
http://www.istat.it/english/ Archived 2009-12-07 at the Wayback Machine.
Ուիլկս շրջան (Ջորջիա)

Ուիլկս շրջան (անգլ.՝ Wilkes County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.220 կմ² է, բնակչությունը՝ 10.687 մարդ (2010 թվականի տվյալներով)։ Շրջկենտրոնն է Վաշինգտոն բնակավայրը։ Կազմավորվել է 1777 թվականին։
Պինդինո

Պինդինո (ռուս.՝ Пындино), գյուղ Ռուսաստանի Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կալվանիկո

Կալվանիկո (իտալերեն՝ Calvanico), քաղաք Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 16 008 մարդ, բնակչության խտությունը կազմում է 118 մարդ/կմ²։ Զբաղեցնում է 135 կմ² մակերես։ Փոստային ինդեքս՝ 84022 — 84020, հեռախոսային կոդ՝ 0828։


== Ծանոթագրություններ ==
Էնսլի Մեյթլենդ Նայլզ

Էնսլի Մեյթլենդ Նայլզ (անգլ.՝ Ainsley Maitland-Niles, օգոստոսի 29, 1997, Լոնդոն), անգլիացի կիսապաշտպան, ով հանդես է գալիս Լոնդոնի Արսենալում։


== Ակումբային կարիերա ==


=== «Արսենալ» ===
Էնսլի սկսել է իր կարիերան Արսենալի ակադեմիայում։ Առաջին թիմի կազմում իր դեբյուտը նշել է 2014 թվականի դեկտեմբերի 9-ին Գալաթասարայի դեմ խաղում։


== Ազգային հավաքական ==
2014 թվականից սկսած հանդես է գալիս Անգլիայի Մ18 հավաքականում։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում
Պրոֆիլը Արսենալի պաշտոնական կայքում
Գոմիկ (Կամախի գավառ)

Անվան այլ կիրառումների համար տե՛ս՝ Գոմիկ (այլ կիրառումներ)Գոմիկ, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Եփրատ գետի աջ կողմի փոքրիկ վտակներից մեկի ափին, Կամախից հյուսիս-արևելք, Երզնկա քաղաքից 15 կմ հարավ-արևմուտք։


== Բնակչություն ==
1916 թվականին ուներ 25 տուն հայ և 10 տուն այլազգի բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հին Թաղերի պատմության և մշակույթի անշարժ հուշարձանների ցանկ (Հադրութի շրջան)

Այս հոդվածը ներկայացնում է Արցախի Հանրապետության Հադրութի շրջանի Հին Թաղեր գյուղի պատմության և մշակույթի հուշարձանների ցանկը։ Ցանկում ներառված է ընդամենը 13 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
(5312) Շոտտ

(5312) Շոտտ (անգլ.՝ Schott), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 3-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 3,174533 ա. մ., առավելագույնը մոտենում է 2,2146 ա. մ. հեռավորության վրա և հեռանում 4,1344 ա. մ.։ Արեգակի շուրջ մեկ ամբողջական պտույտ է կատարում 2065,94 երկրային օրվա ընթացքում, իր ուղեծրով շարժվելով միջինում 0,174255 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5312) Շոտտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նիագարա շրջան (Նյու Յորք)

Նիագարա շրջան (անգլ.՝ Niagara County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 2.953 կմ² է, բնակչությունը՝ 216.469 մարդ (2010 թ. տվյալներով)։ Շրջկենտրոնն է Լոքպորտ բնակավայրը։ Կազմավորվել է 1808 թ.։